YLTÄKYLLÄINEN ELÄMÄ Omista oma alueesi 3/4
Hei! Tervetuloa ohjelman pariin!
On ilo ja kunnia puhua hetki, ennen kuin siirrymme ylistykseen ja Sanaan.
On ilo ja siunaus, että vietät aikaa kanssamme seurakuntaperheenä.
Rukoilemme, että työmme toimisi sijoituksena elämässäsi.
Haluamme vahvistaa, rohkaista ja sanoa, -
että Jumala on puolellasi ja kanssasi. Unohdamme sen usein.
Kiireen keskellä unohdamme, että Jumala on mukana ihan kaikessa.
Joskus tuntuu siltä, että vaikeudet vievät voiton, -
mutta Jumala on kaiken keskellä. Hän ei hylkää meitä.
Rukoilen, että ylistystiimimme muistuttaa Jumalan läsnäolosta -
ja Sanan voima muistuttaa Jumalan totuudesta ja sanasta.
Anna palautetta ohjelmastamme. Käy verkkokaupassamme.
Kerro Twitterissä ja Facebookissa, millaista tukea kaipaisit meiltä.
Iloitsemme yhteisestä hetkestämme Jumalan Sanassa ja läsnäolossa.
Jatkan opetusta oman alueen omistamisesta.
Omista oma alueesi.
Hankkikaa viimekertainen taltiointi, -
mutta koska olen kiva, kertaan sen vielä, jotta pääsemme samalle sivulle.
Opetukseni perustuu Sananl. 24:ään.
Raamattu maalaa tunnetun kuvan Sananl. 24:30:ssä.
Se kuvaa tapahtumia alueella, joka on annettu ihmiselle.
Sananl. 24:30:
"Minä kuljin laiskurin pellon ohitse," -
"mielettömän miehen viinitarhan vieritse."
"Ja katso: se kasvoi yltänsä polttiaisia;"
"sen pinta oli nokkosten peitossa ja sen kiviaita luhistunut."
"Minä katselin ja painoin mieleeni, havaitsin ja otin opikseni:"
"Nuku vielä vähän, torku vähän, makaa vähän ristissä käsin," -
"niin köyhyys käy päällesi niinkuin rosvo ja puute niinkuin asestettu mies"
Miehen hoitoon oli uskottu pelto ja viinitarha.
Ne pitivät sisällään mahdollisen sadonkorjuun.
Niiltä saattoi odottaa ruokaa ja sont... satoa.
Suustani meinasi tulla väärä sana. Täytyy olla tarkkana, kun innostuu.
Kiitos, Herra, että varjelet innostumiseni.
Meinasin seota sanoissani. Täytyy olla jatkossa tarkempi.
Pelto sisälsi lupauksen sadosta ja huolenpidosta.
Viinitarhan ei saisi olla uinuva paikka.
Miehen haltuun uskottiin viinitarha.
Hän saattoi kasvattaa rypäleitä ja valmistaa viiniä.
Pelto ei ollut huonossa kunnossa, kun hän sai sen haltuunsa.
Nämä kaksi mahdollisuuksien paikkaa -
muuttuivat huonokuntoisiksi, hyödyttömiksi ja tuottamattomiksi, -
koska miehen sydämessä ja alueella tapahtui jotakin.
Sinne hiipivät apatia ja velttous.
Mies risti käsivartensa ja ajatteli: "Ei sen väliä."
Raamatun mukaan häneltä puuttui arvostelukyky.
Meillekin on annettu oma alue elämässä.
Meidän on opittava omistamaan oma alueemme.
Emme voi valittaa Jumalalle, ettemme ole tyytyväisiä asioihin, -
jos asiat ovat siellä, koska emme ole ikinä ottaneet aluetta haltuumme.
Meillä jokaisella on oma alueemme.
Ajatellaan, että tämä on elämäni. Alueellani ovat minun lisäkseni -
aviomieheni, lapseni ja koiramme.
Sinun alueellasi saattaa olla yrityksesi, työntekijäsi, -
ikääntynyt sairas sukulainen tai joku muu apua kaipaava sukulainen.
Siellä saattaa olla kumppanuus tai palvelutyö.
Meidän alueellamme on seurakunta ja tiimi.
Olen ollut vuosikausia mukana nuorisotyössä ja naistentyössä.
Se on alueellamme. Jumala on uskonut sen Gambillien alueelle.
Me päätämme, mitä teemme alueellamme olevilla asioilla.
Joko omistamme sen tai suhtaudumme siihen ylimalkaan.
Eilen illalla herättelin seurakuntaa huomaamaan alueensa.
Vaikka emme ymmärtäisi alueen omistamista, paholainen ymmärtää.
Hän valtaa sen, mitä me emme ota haltuumme.
Hän tarttuu siihen, mihin me suhtaudumme välinpitämättömästi.
Kun asiat alkavat mennä vinoon tietyillä alueilla ihmisten elämässä, -
jäljet johtavat alueelle, jossa ihminen risti käsivartensa -
ja jossa hän torkkui ja nukkui, -
vaikka Jumala kehotti toimeliaisuuteen.
Meidän on omistettava oma tilamme. Minun on oltava topakka lasteni takia.
Minun on annettava sisäisen äiti-karhuni nousta ylös -
tiettyjen asioiden suhteen.
Viimeksi opetin, että meidän täytyy kitkeä alueeltamme apatia.
Apatia ei kuulu Jumalan oman sydämeen.
Jeesus ei ollut apaattinen. Hän kaatoi rahanvaihtajien pöydät.
Hän tuohtui ja sanoi: "Tällä alueella tämä ei käy päinsä."
Toiseksi meidän on opittava ottamaan komento.
Monet epäröivät hengellisen arvovallan ottamista alueellaan.
Meidän on annettava kiukun nousta sisältämme:
"En suostu tähän! En suostu negatiivisuuteen kodissani," -
"alueellani, autossani, keskusteluissani," -
"koska se repii alas viiniköynnöksiä, jotka voivat tuottaa satoa."
Viimeksi kerroin, miten kerran rukoilin Noahin puolesta.
Koin Jumalan sanovan: "Etkö pysty tuon parempaan?"
"Huokaiset: 'Herra, paranna.' Siinäkö kaikki?"
"Se varmaan pelästyttää vihollisen."
Menin Noahin huoneeseen.
Laskin käteni hänen päänsä päälle. Hän nukkui kuin tukki.
Sanoin: "Jeesuksen nimessä, pidä kyntesi erossa pojastani!"
"Lähdemme huomenna perhelomalle. Hän parantuu. En suostu tähän."
Olin vihainen kuin äiti-karhu.
Heräsin talviunilta.
Kannattaa toistaa, mitä sanoin viime viikolla.
Poika nukkui sikeästi.
Kun rukoilin, Noah huudahti syvästä unesta:
"Aamen!"
Pelästyin. Teen sen uudelleen.
Jeesuksen nimessä!
Aamen!
Jumala sanoi: "Poikasi nukkuu, mutta hänen henkensä on hereillä."
"Ota komento." En ole ikinä kokenut mitään vastaavaa.
Lähdin huoneesta vollottaen.
Poika heräsi aamulla terveenä kuin pukki. Sairaus ja kuume olivat poissa.
Poika ei muistanut sanoneensa illalla "aamen".
Sanoin rukoilleeni hänen puolestaan. Hän oli tietämätön koko asiasta.
Koin Jumalan sanovan: "Sinun täytyy omistaa oma alueesi."
"Pysy siinä, kunnes tulee läpimurto."
Et voi suhtautua huolettomasti rukoiluun, kirkossa käymiseen, -
kymmenysten antamiseen, juoruiluun ja muuhun. Se on omistettava.
Millaisen elämän haluat? Millaisen seurakunnan haluamme?
En pyytele anteeksi sitä, että käsken tulemaan ajoissa kokouksiin.
Järjestetään kaksi kokousta viikossa.
Yritä päästä pienryhmään.
Jumala ei sano: "Painostat ihmisiä." Hän sanoo: "Omista oma alueesi."
"Rakenna seurakunta, jossa ihmiset voivat solmia yhteyksiä."
"Pidetään huoli, ettei kukaan sairasta. Otetaan homma haltuumme."
Sanotaan, kuten Steve kolehti- puheessa: "Mikset voi menestyä?"
Jumalan Sana on hyvä ja tosi. Omistetaan oma alueemme.
Jos menestymme seurakuntana, kaupunkimme menestyy.
On omistettava oma alue ja pidettävä kiinni Sanasta.
En voi tehdä sitä puolestasi. Viini- tarhan omistaja torkkui vain hieman.
Asiat alkoivat heti mennä huonompaan suuntaan.
Pyydän sinua ajattelemaan omaa aluettasi -
ja luettelemaan tarkoin asiat, jotka eivät ole hallussasi.
Joskus ihmiset omistavat alueestaan vain tietyn osan.
Se on vähän kuin puutarhani. Siellä tietyt alueet kukoistavat.
Jotkin toiset alueet ovat rempallaan.
Aluetta, joilla kauniit kukat kukoistavat, on hoidettu.
Toinen alue on jätetty vähemmälle hoidolle.
Se näyttää viidakolta. Ne kummatkin ovat samaa aluetta.
Ihmisellä voi olla kukoistava yritys mutta kamala avioliitto.
Seurakuntakasvomme voivat olla nätit, mutta meiltä puuttuu itsekuri.
Avioliittomme voi kukoistaa, mutta suhteemme lapsiin voi olla huono.
Ne ovat kaikki alueellamme. Meidän olisi tunnistettava se.
Alueen pitäisi heijastella sitä, mitä haluamme siellä kasvavan.
En halua sinne rikkaruohoja.
Miehen pellolla tai viinitarhassa alkoi tulla esiin kolme asiaa.
Sanotaan, että kaikkialla alkoi kasvaa polttiaisia.
Maa oli nokkosten peitossa. Kiviaita oli luhistunut.
Ajattele noita asioita hetken kanssani.
Uskoakseni ne kuvaavat asioita, -
jotka tapahtuvat alueellamme itsekseen, ellemme pidä varaamme.
Valkokankaalla on kuva ohdakkeesta. Ohdakkeet ovat rumia ja vaarallisia.
Haluaako joku ottaa tuon käteensä? Ohdakkeita kasvoi kaikkialla.
Jos emme omista aluettamme, ohdakkeet valtaavat sen hengellisesti.
Ohdake kasvaa niin, että sillä on piikit puolustuksenaan.
Ohdakkeet ovat ikään kuin loukkauksia.
Ne yrittävät eristää meidät muista.
Miehen pelloilla kasvoi ohdakkeita.
Kun omistamme omaa aluettamme, -
meidän täytyy kiinnittää erityistä huomiota ohdakkeisiin.
Kristitystä tulee piikikäs, ellei hän ota komentoa ohdakkeilta.
Häneen ei haluta tarttua eikä häntä haluta tavoittaa.
Hän on eristäytynyt ja piikikäs.
Ohdakkeet pistävät ja satuttavat jokaista, joka tulee lähelle.
Joidenkin on elämässään ja alueen omistamisessaan -
otettava henkilökohtainen vastuu ohdakkeista puutarhassaan.
He ovat antaneet ohdakkeiden vallata alaa.
Heidän täytyy ottaa hengellinen komento ohdakkeista.
Raamattu vertaa loukattua linnoitetuksi kaupungiksi.
Se on vaikeasti lähestyttävissä. Se viestii kaikille: "Älä tule lähelle."
Meidän täytyy ottaa komento sillä hetkellä, kun loukkaannumme.
On omistettava alue ja selvittää asia itsensä kanssa.
Ellemme tee sitä, alamme kasvattaa piikkiä.
Se pistää kaikkia, jotka yrittävät tulla lähelle.
Ennen kuin huomaakaan, ohdakkeita on kasvanut kaikkialle.
Piikit estävät solmimasta suhteita ja yhteyksiä.
Käyt seurakunnassa, mutta kaikki välttelevät aluettasi.
He yrittivät lähestyä viime viikolla, mutta pistit heitä.
Heille sanottiin: "Pysy poissa alueeltani."
Joidenkin on aika käsitellä katkeruuden ja loukkauksen piikkejä.
Loukkauksia sisällään kantavat kasvattavat piikkejä.
Elleivät he käsittele kipuaan, he satuttavat ihmisiä piikeillään.
Jos alueellasi on piikkejä, kenen tehtävä on vetää ne irti?
Se on sinun alueesi. Ne ovat sinun piikkejäsi. Sinun on otettava komento.
Pidän ohdakkeet kurissa puutarhassani katkomalla ne.
En tiedä, kuuluuko niin tehdä, mutta pistän ne matalaksi.
En tartu niihin käsin. Teistä jotkut yrittävät taltuttaa piikkipuskia käsin.
Ne täytyy katkoa.
Otan komennon loukkauksilta ja sanon: "Jumala, katko ne."
Hankkiudun niistä eroon, koska ne kutistavat aluettani.
Raamatussa sanotaan myös, että siellä kasvoi nokkosia, rikkaruohoja.
Näyttääkö tutulta? Luulette, että olen käynyt kuvaamassa puutarhaanne.
Maa oli rikkaruohojen peitossa.
Ne kuvaavat, mitä alueellasi tapahtuu, ellet omista sitä.
Rikkaruohot kasvavat nopeasti.
Ne kasvavat salaa maan alla ja alkavat rehottaa yhtäkkiä.
Ne leviävät nopeasti. Ne imevät ravinnon, kosteuden ja valon.
Rikkaruohot kietoutuvat muiden kasvien ympärille ja tukahduttavat ne.
Vuonna 1991 tehtiin tutkimus.
Tutkittiin, kuinka paljon rahaa USA:n eräällä alueella -
oli käytetty rikkaruohojen torjuntaan. Summa oli 4,1 miljardia dollaria.
Se summa oli käytetty rikkaruohojen torjuntaan pelloilla.
Ellemme torju rikkaruohoja alueellamme, -
ne tukahduttavat kaiken viisauden, energian, toivon, elämän ja innon.
Ne leviävät ja nousevat pintaan. Emme tiedä, mistä ne tulivat.
Ne näyttävät harmittomilta.
Piikit on joskus helpompi huomata, sillä ne näyttävät vaarallisilta.
En aina tiedä, mikä on rikkaruoho ja mikä kukka. Se kertoo taidoistani.
Minusta jokin näyttää kauniilta. Sitten joku sanoo, että se on rikkaruoho.
Rikkaruohot saattavat huijata olevansa harmittomia.
Rikkaruohoja voivat olla esimerkiksi juoruileminen ja negatiivisuus.
Ne leviävät, ja niiden alkuperää on vaikea tunnistaa.
Apatia on rikkaruoho, joka kutoo verkkoaan.
Ne tukahduttavat hyötykasvit, jotka voisivat kukoistaa elämässäsi.
Pellolla kasvoi ohdakkeita ja rikkaruohoja.
Lisäksi kiviaidat olivat luhistuneet.
Monilla on ollut kiviaita.
Heillä oli selviä arvoja.
Sanoitte: "Minä ja minun perhekuntani, me teemme näin."
Olitte sitoutuneita ja innokkaita.
Jätitte muut varjoonne.
Teitte kaiken täysillä.
Piditte kiinni arvoistanne ja sitoumuksistanne, -
mutta sitten jotakin tapahtui.
Jokin alkoi nakertaa aitaa.
Kun aita alkoi luhistua, asiat, jotka aiemmin pidit poissa, -
löysivät taas tiensä alueellesi.
Myönnytyksillä ja moraalittomuudella on pääsy alueellesi, -
koska muurisi on luhistunut.
Alueemme täytyy olla ohdakkeeton ja rikkaruohoton.
Sillä pitää olla vahvat aidat.
Meidän täytyy ottaa komento aidoista ja niiden korjaamisesta.
Täytyy rakentaa uudelleen alue, -
jossa turva, arvot ja asenteet ovat kohdillaan.
Onko joku seurannut Amerikan Chick-fil-A-jupakkaa?
Siitä on noussut kohu amerikkalaismediassa.
Chick-fil-A on iso pikaruokalaketju, -
joka on keskittynyt kanaruokiin.
Omistaja on uudestisyntynyt kristitty. Hän kannattaa kristillisiä arvoja.
Ketju oli avaamassa ruokalaa Chicagoon eräälle asuinalueelle.
Chicagon pormestari kielsi ruokalan avaamisen, -
koska ketjun omistaja vastustaa homoliittoja.
Pormestari epäsi luvan, koska omistajalla on kristilliset arvot.
Omistaja on herättänyt keskustelua reiluudesta.
Mitä tekemistä hänen henkilö- kohtaisilla arvoillaan on asian kanssa?
Omistaja ei sanonut:
"En nyt pääse Chicagoon. No, olen rikas muutenkin."
"Ei se mitään. Myyn kanaa sitten St. Louisissa."
Mies sanoi: "Jumalan miehenä minulla on tietyt arvot."
"En saarnaa ihmisille, kun he ostavat kanapurilaisia."
"En muuta uskomuksiani vain sen takia, että omistan ruokalaketjun."
"Kana ei saarnaa, kun sitä syö. Tämä on väärin."
Hän vahvisti aitaa, joka olisi voinut luhistua.
Hän antoi lausunnon: "Tämä on väärin. USA:ssa on sananvapaus."
"Kristittynä minulla on tietyt arvot. Käyn kirkossa ja rakastan Jumalaa."
"Jos ette pidä siitä, älkää ostako kanaani, mutta uskon näin."
Hänen lausuntonsa levisi sosiaalisessa mediassa.
Muut kristityt sanoivat: "Minäkin uskon samalla tavalla."
Torstai julistettiin kansalliseksi Chick-fil-A-päiväksi.
Pastorit sanoivat: "Ei anneta aidan luhistua yhtään enempää."
Billy Graham julkaisi lausunnon, samoin muut suuret julistajat.
McDonaldsin kyltissä luki:
"Uskomme Chick-fil-An arvoihin. Syökää tänään kanaa."
Burger King ja Wendy's rohkaisivat torstaina käymään Chick-fil-Assa.
Kilpailijat seisoivat Chick-fil-An rinnalla.
Ihmiset seisoivat muodostelmassa niin, että muodostui Chick-fil-A-logo.
He sanoivat: "Omistit alueesi. Minäkin omistan omani."
Yhtiö teki kanaravintoloiden historian tuottoisimman päivän.
Se muistutti, että on helppo nukkua ja torkkua hieman, -
vaikka kyseessä on elämän kiviaita.
Olkoon uskomme enemmän kuin hymnejä
Suurempi kuin laulut, joita laulamme
Heikkoudessa ja kiusauksissa
Me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Kadonneet löydettäköön, kuolleet herätettäköön
Rakkaus vallatkoon tässä ja nyt
Eläköön seurakunta todeksi pelastussanomaa
Me uskomme
Helvetin portit eivät kestä. Jumalan voima on repäissyt rikki väliverhon
Rakkautesi ei koskaan petä
Me uskomme, me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Monet ovat kulkeneet kanssamme seikkailussa -
ja nähneet sivun kääntyvän kourallisesta salintäyteiseen.
Taas on kääntynyt uusi sivu.
Tee avaraksi telttasi sija, levennet- täköön sinun majojesi seinien kangas.
Älä säästele! Pidennä telttaköytesi ja vahvista vaarnasi. Jes. 54:2
Tervetuloa uuteen Cherish-kotiin First Direct -areenalle.
Uusi tapahtumapaikka Leedsissä
Enemmän tilaa kukoistaa
Yksi viikonloppu
Cherish-naistenkonferenssi 29.―31. toukokuuta 2014
Suomennos: Marianne Tenetz